**ΕΜΠΙΣΤΕΥΤΙΚΟ-ΠΡΟΣΩΠΙΚΟ ΜΗ** **ΥΠΗΡΕΣΙΑΚΗ**

**ΠΡΟΣ:** ……………. …………………………..

………………………….

του ……………. (ΑΜ: ……….)

…… (σε αναστολή καθηκόντων)

…….., …… Σεπ 2021

Συνημμένα:

**ΘΕΜΑ :** Αίτηση Θεραπείας

**ΣΧΕΤ. :** α. Σύνταγμα της Ελλάδας

β. Ν. 2690/1999 «Κώδικας Διοικητικής Διαδικασίας»

γ. Ν. 4820/2021 (άρθρο 206) ΦΕΚ Α 130’ .

δ. το Φ.400/15.348839/Σ.6258/30 Αυγ 21/ΓΕΕΘΑ/Β1 ε. Φ. 400/98/377156/Σ.6822/ΓΕΣ/Β1/Τμ 4(ΗΘΙΚΟ)

1. Αναφέρω ότι με την (ε) σχετική έχω τεθεί σε αναστολή καθηκόντων από 1η Σεπ

2021, κατ’ εφαρμογή του άρθρου 206 παρ. 6 περ. β του (γ) σχετικού νόμου.

2. Κατά της απόφασης αυτής, της οποίας έλαβα γνώση με ρητή επιφύλαξη, ασκώ την παρούσα υπό τους όρους του άρθρου 24 του (β) σχετικού και αιτούμαι την ακύρωσή της για τους ακόλουθους νόμιμους, βάσιμους και αληθείς λόγους:

α) Στη διάταξη του άρθρου 206 του (γ) σχετικού Ν.4820/2021, με την οποία γίνεται απαρίθμηση των διαφόρων δομών υγείας και του προσωπικού αυτών που υπάγεται στον υποχρεωτικό εμβολιασμό, ούτε υπάρχει οποιαδήποτε αναφορά σε στρατιωτικά νοσοκομεία ή υγειονομικές υπηρεσίες και δομές των Ενόπλων Δυνάμεων, ούτε οποιαδήποτε αναφορά σε στρατιωτικό εν γένει προσωπικό. Οι σχετικές διατάξεις του άρθρου 206 παρ. 2, δεν συμβαδίζουν ούτε και εναρμονίζονται με τις νομοθετικές διατάξεις που προβλέπουν την κατάσταση των υπηρετούντων στις Ένοπλες Δυνάμεις, αλλά έχουν δομηθεί και συνταχθεί κατά τρόπο που αναφέρονται μόνο στο πολιτικό προσωπικό της Δημόσιας Διοίκησης (δημόσιους και δημοτικούς υπαλλήλους, ΙΔΑΧ, ΟΔΑΧ). Χαρακτηριστικό είναι ότι στην παρ. 2 του άρθρου 206 ελλείπει οποιαδήποτε αναφορά σε στρατιωτικό προσωπικό, σε υπηρετούντες στις Ένοπλες Δυνάμεις, ή σε στρατιωτικά νοσοκομεία και υγειονομικές υπηρεσίες των Ενόπλων Δυνάμεων, ενώ και στην παρ. 6 περ.α) του άρθρου 206 του Ν. 4820/2021 γίνεται αναφορά σε «πραγματική δημόσια υπηρεσία» και όχι σε στρατιωτική υπηρεσία. Ως εκ τούτου, είναι σαφές ότι η ως άνω διάταξη ούτε αφορά ούτε εφαρμόζεται στο στρατιωτικό προσωπικό.

β) Ακόμη και αν υποτεθεί ότι η διάταξη του άρθρου 206 παρ. 6 περ. α του (γ) σχετικού καταλαμβάνει κατ’ αρχήν και τους υπηρετούντες σε δομές υγείας των Ενόπλων Δυνάμεων, είναι προφανές ότι αυτή δεν μπορεί να εφαρμοστεί χωρίς την έκδοση της κοινής υπουργικής απόφασης των Υπουργών Υγείας, Εργασίας και Κοινωνικών

Υποθέσεων, Εσωτερικών, Ψηφιακής Διακυβέρνησης και του συναρμόδιου εν προκειμένω Υπουργού Εθνικής Άμυνας, που προβλέπεται στην παρ. 7 του ίδιου άρθρου. Τούτο διότι, ενόψει των ιδιαιτεροτήτων της δομής και του προσωπικού των Ενόπλων, είναι επιβεβλημένη εν προκειμένω η εξειδίκευση της εφαρμογής του μέτρου, προκειμένου να προσδιορισθούν οι υπηρεσίες και μονάδες που εμπίπτουν στην έννοια των «δομών υγείας», κατά την έννοια της επίμαχης διάταξης, και συναφώς το προσωπικό που υπηρετεί σε αυτές και καταλαμβάνεται από τις επίμαχες διατάξεις. Κάτι τέτοιο ωστόσο δεν έχει γίνει μέχρι σήμερα και δεν έχει εκδοθεί η απαραίτητη ΥΑ του κ. ΥΕΘΑ, με αποτέλεσμα η πράξη με την οποία τίθεμαι σε αναστολή καθηκόντων να στερείται νομίμου ερείσματος.

γ) Σε συνέχεια των ανωτέρω παρατηρήσεων, καθίσταται σαφές ότι η εφαρμογή της διάταξης του άρθρου 206 στο προσωπικό των Ε.Δ. τέθηκε επισήμως για πρώτη φορά με την (δ) σχετική και αντίστοιχες των κατά Κλάδο Επιτελείων, λίγες μόλις ημέρες προ της εφαρμογής του μέτρου της αναστολής καθηκόντων, κατά παράβαση των αρχών της χρηστής διοίκησης, αλλά και της δομής και του τρόπου οργάνωσης και λειτουργίας των Ε.Δ., αφού ουδεμία διαταγή είχε εκδοθεί επί ένα μήνα αναφορικά με τις επίμαχες διατάξεις. Τούτο είχε ως αποτέλεσμα να καλείται το προσωπικό να ανταποκριθεί στην υποχρέωση εμβολιασμού μέσα σε ελάχιστο χρόνο, ο οποίος είναι καταδήλως ανεπαρκής προκειμένου κάποιος να ενημερωθεί, να λάβει αποφάσεις και να προγραμματίσει τον εμβολιασμό του. Ως εκ τούτου, ειδικά για το προσωπικό των Ε.Δ., η μη πρόβλεψη επαρκούς προπαρασκευαστικού χρονικού διαστήματος προ της εφαρμογής του μέτρου της αναστολής καθηκόντων, παραβιάζει προδήλως την αρχή της χρηστής διοίκησης και της προστατευόμενης εμπιστοσύνης του διοικουμένου που κατοχυρώνεται από το (α) σχετικό.

δ) Η επιβολή του μέτρου της αναστολής καθηκόντων προκειμένου για προσωπικό των Ενόπλων Δυνάμεων, αντίκειται και στην αρχή της αναλογικότητας που κατοχυρώνεται από το άρθρο 25 παρ. 1 εδ. γ του (α) σχετικού, καθόσον το εν λόγω μέτρο παρίσταται απολύτως επαχθές αλλά και απρόσφορο για την επίτευξη του επιδιωκόμενου σκοπού. Αρχικώς πρέπει να παρατηρηθεί ότι οι υφιστάμενες εντός των Ενόπλων Δυνάμεων δομές υγείας (στρατιωτικά νοσοκομεία, υγειονομικές υπηρεσίες κλπ) απευθύνονται πρωτίστως στο ίδιο το προσωπικό των Ε.Δ. και όχι στο ευρύ κοινό, όπως οι υπόλοιπες δομές υγείας της Χώρας (δημόσιες, δημοτικές, ιδιωτικές). Ενόψει εξάλλου της σύνθετης δομής των Ενόπλων Δυνάμεων και της ύπαρξης πληθώρας υπηρεσιών και μονάδων, είναι προφανές ότι το προσωπικό που υπηρετεί σε στρατιωτικά νοσοκομεία και λοιπές δομές υγείας και το οποίο δεν έχει ακόμη εμβολιαστεί, θα μπορούσε να μετακινηθεί σε θέσεις και υπηρεσίες μη σχετιζόμενες με την παροχή υγειονομικού έργου και να αξιοποιηθεί πλήρως σε αυτές.

(ε) Στην περίπτωσή μου μάλιστα, ....................................................... Για το λόγο αυτό, η μη καταβολή των αποδοχών μου, ως συνέπεια της αναστολής καθηκόντων, καθίσταται εξαιρετικά επαχθής και άγει εμένα και την οικογένειά μου σε εξαιρετικά

δυσμενή θέση.

3. Ενόψει λοιπόν όσων προεκτέθηκαν, πρέπει να ακυρωθεί η (ε) σχετική απόφαση με την οποία επιβλήθηκε σε εμένα το μέτρο της αναστολής καθηκόντων και να αξιοποιηθώ από την Υπηρεσία, κατά τα στρατιωτικά μου καθήκοντα, με ενδεχόμενη ταυτόχρονη μετακίνησή μου σε κατάλληλη υπηρεσία. Προς τούτο και αιτούμαι να παρέχω τις υπηρεσίες που αντιστοιχούν στην ιδιότητα και τον βαθμό μου ως στρατιωτικός είτε σε υπηρεσία των Ε.Δ, που δεν εμπίπτει στο πεδίο της εφαρμογής του (β) σχετικού είτε με τρόπο άλλο πλην της φυσικής παρουσίας στην υπηρεσία που υπηρετώ μέχρι σήμερα, διατηρώντας σε κάθε περίπτωση την αξίωση μου για λήψη των σχετικών απολαβών, τόσο τόσο για το χρονικό διάστημα κατά το οποίο εκτέλεσα τα καθήκοντά μου από

1/9/2021 μέχρι την παραλαβή της (ε) σχετικής, όσο και για το μετά από αυτήν διάστημα.

4. Παρακαλώ για τις ενέργειές σας.